Оливье Лоуренс Кемрр

Оливье Лоуренс Кемрр (Olivier, Laurence, 22. 5. 1907, Суррей Доркинг, – 11. 07. 1989, Улуу Британия Батыш Суссекс, Стайнинг) – англис актёру, театр жана кино режиссёру. Э. Фожертининин жетекчилиги менен Борбордук декламация жана драма искусствосу мектебин бүтүргөн. 1926–28-ж. Бирмингем, кийин Лондон жана Нью-Йорктун театрларында иштеген. 1929-жылдан киного тартылган. «Олд Вик» (1944–49, Р. Ричардсон жана Ж. Баррелл менен бирге), «Сент-Жеймсес-тиэтр» (1951–52), «Чичестер фестивал тиэтр» (1962–63), Улуттук (1963–73) театрларда жетекчи, режиссёр болуп иштеген. У. Шекспирдин драмаларынан Гамлет, Ричард III, Генрих V, Тит Андроник, Кориолан, Отеллонун ролдорун жогорку чеберчиликте аткарган.
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7